Diari Oficial de la Generalitat Valenciana


Sumari del DOGV 7654, del 10-11-2015 (2015/8993)

RESOLUCIÓ de 26 d'octubre de 2015, de la consellera de Sanitat Universal i Salut Pública, per la qual es convoca el Curs de Diplomat en Salut Pública.
------------------------------------------------------------------------------------------------------------------------------------------------------

### Dades del document

Número de DOGV
:   7654

Data del DOGV
:   10-11-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/8993


Data del document
:   26-10-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 26 d'octubre de 2015, de la consellera de Sanitat Universal i Salut Pública, per la qual es convoca el Curs de Diplomat en Salut Pública. [2015/8993]  
Per la present resolució, la Conselleria de Sanitat Universal i Salut Pública (Escola Valenciana d'Estudis de la Salut ?EVES) convoca la realització del Curs de Diplomat en Salut Pública, per a l'exercici d'activitats formatives per a professionals sanitaris i l'accés d'aquests a documentació i fons bibliogràfics.  
La finalitat d'aquest curs és la de proporcionar al professional de salut, i preferentment a qui presta serveis en l'Administració pública sanitària, un coneixement més profund de les diverses disciplines de la salut pública i donar a conèixer els instruments imprescindibles que s'utilitzen per a la interpretació, control i avaluació dels problemes de salut.  
La seua realització se subjectarà a les bases següents:  
  
1. Normes generals  
1.1. El curs regular constarà de 275 hores lectives, repartides entre 200 de teòriques i 75 de pràctiques. De les 200 hores teòriques, 176 hores seran de formació en línia, i la resta de formació presencial.  
Se'n realitzarà una edició, a celebrar en l'Escola Valenciana d'Estudis de la Salut.  
El nombre total de places convocades serà de 60.  
De les 60 places oferides, 2 es reservaran per a persones amb discapacitat en un grau igual o superior al 33 per cent, de conformitat amb el que estableix la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.  
De les 58 places del torn general, 15 es reservaran per a persones llicenciades/diplomades universitàries, o titulades de grau universitari en els últims tres anys (2015, 2014 o 2013).  
De les 2 places reservades per a persones amb discapacitat, una es reservarà per a persones llicenciades/diplomades universitàries, o titulades de grau universitari en els últims tres anys (2015, 2014 o 2013), i una altra per als qui han finalitzat els estudis universitaris amb anterioritat a l'any 2013. En el cas que no existisca sol·licitud de persona amb discapacitat en un d'aquests grups, aqueixa plaça incrementarà l'altre grup i, si no hi haguera cap sol·licitud de persona amb discapacitat, les places passaran al torn general.  
Totes les places convocades es cobriran segons la puntuació obtinguda, en el barem de selecció que apareix en l'annex I, si el nombre de sol·licituds excedeix el de les places oferides.  
Si un sol·licitant és una persona amb discapacitat en un grau igual o superior al 33 per cent, i obtinguera una puntuació suficient per a ser admès en el torn general, dins del grup que li corresponga per l'any d'obtenció de la seua titulació, ocuparà plaça del torn general i no de les reservades per a persones amb discapacitat.  
  
2. Requisits  
2.1. El curs va dirigit a persones llicenciades/diplomades, o titulades de grau universitari.  
2.2. L'obtenció dels requisits haurà de ser anterior al moment de finalització del termini de presentació de sol·licituds.  
  
3. Sol·licituds  
3.1. La sol·licitud per a prendre part en el curs s'ajustarà al model oficial, que figura en l'annex II. L'autovaloració de mèrits, per part del sol·licitant, haurà de realitzar-se en el model que figura en l'apartat F del annex II, i no s'hi admetran models diferents dels indicats en aquesta resolució, que haurà d'anar acompanyada del curriculum vitae personal detallat i actualitzat i dels documents acreditatius dels requisits i mèrits aportats. Quan s'aporten fotocòpies, aquestes hauran d'estar legalitzades davant notari o compulsades per òrgans de cada administració pública que tinguen atribuïdes les competències d'expedició de còpies autèntiques de documents públics privats, segons l'article 46 de Llei 30/1992, de 26 de novembre, de Règim Jurídic d'Administracions Públiques i Procediment Administratiu Comú.  
  
3.2. Les sol·licituds aniran dirigides a la Subdirecció General de l'Escola Valenciana d'Estudis de la Salut, carrer de Juan de Garay, 21, 46683 València. Podran presentar-se en l'escola esmentada, en les direccions territorials de la Conselleria de Sanitat, o en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.3. El termini de presentació de sol·licituds serà de 20 dies hàbils, comptats a partir de l'endemà de la publicació de la present resolució en el Diari Oficial de la Comunitat Valenciana.  
  
4. Comissió de selecció  
4.1. La selecció d'aspirants s'efectuarà d'acord amb el barem de mèrits que s'adjunta com a annex I a la present convocatòria, i serà portada a efecte per una comissió que estarà constituïda per:  
a) La persona titular de la Subdirecció General de l'EVES, que actuarà com a president.  
b) La persona titular de la direcció del Servei de Gestió Administrativa de l'EVES, que actuarà com a secretari/ària.  
c) La persona titular de la direcció del Servei de Docència de l'EVES,  
d) Dos tècnics/ques de l'EVES.  
En tots els casos els titulars de la comissió tindran suplents.  
4.2. Els membres de la comissió de selecció hauran d'abstindre's d'intervindre, notificant-ho a l'autoritat convocant, quan hi concórreguen circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, els aspirants podran recusar els membres de la comissió quan concórreguen les circumstàncies previstes en l'article 29 del text legal esmentat.  
4.3. La comissió es constituirà prèvia convocatòria del president, requerint-se la presència del president/a i secretari/a o, si és el cas, dels que els substituïsquen, i la de la meitat, almenys, dels seus membres.  
  
5. Procés de selecció  
5.1. Finalitzat el termini de presentació de sol·licituds, la comissió procedirà a l'estudi de les sol·licituds, i publicarà la llista provisional de sol·licituds admeses, admeses condicionals i excloses, amb indicació de les causes d'exclusió, així com de la puntuació obtinguda en la baremació.  
La llista esmentada serà exposada en la pàgina web de l'Escola Valenciana d'Estudis de la Salut, i al tauler d'anuncis de l'EVES.  
5.2. En la llista provisional s'especificarà el termini, no superior a 10 dies naturals, perquè els interessats esmenen les faltes o acompanyen els documents acreditatius dels mèrits al·legats, amb l'advertència que, si no ho feren, se'ls tindrà per desistits en la seua sol·licitud, de conformitat amb el que preveuen els articles 71.1 i 42.1 de la Llei 30/1992, de Règim Jurídic de les Administracions Públiques i del Procediment Administratiu Comú.  
5.3. Transcorregut el termini d'esmena d'errades i al·legacions, el/la subdirector/a general de l'EVES dictarà la resolució que fixa la relació definitiva d'aspirants per ordre de puntuació, que serà exposada al mateix lloc on hagueren sigut exposades les provisionals.  
  
En els casos que existisca empat en la puntuació obtinguda, primarà la sol·licitud que obtinga major puntuació en els apartats del barem relacionats a continuació per l'ordre següent:  
Primer: Apartat 2, «Activitats professionals com a persones llicenciades/diplomades, o titulades de grau universitari».  
Segon: Apartat 3, «Cursos de salut pública i/o atenció primària, impartits o expedits per alguns dels següents centres de formació: Universitats, Escola Valenciana d'Estudis de la Salut (EVES), escoles de salut pública i Institut Valencià d'Administració Pública (IVAP)».  
  
Tercer: Apartat 4, «Publicacions d'atenció primària i/o salut pública».  
5.4. Contra aquesta resolució, podrà interposar-se un recurs d'alçada davant el sotssecretari de la Conselleria de Sanitat Universal i Salut Pública, en el termini d'un mes de conformitat amb el que disposen els articles 107 i 114 de la Llei 30/1992, de 26 de novembre, de Règim Jurídic de les ?Administracions Públiques i del Procediment Administratiu Comú.  
  
6. Formalització  
6.1. Les persones seleccionades formalitzaran la seua inscripció en el Servei de Gestió Administrativa de l'Escola Valenciana d'Estudis de la Salut, dins dels 10 dies següents hàbils a la publicació de la llista definitiva, havent de presentar el resguard corresponent a la formalització de la matrícula del curs, si és el cas. Per a això, s'haurà d'omplir el model 046-9970, pagar la taxa en les entitats col·laboradores en la recaptació de tributs de la Generalitat, bé de forma telemàtica o presencial, i presentar el model de taxa pagada.  
Des de l'adreça d'internet que s'indica a continuació es pot descarregar el model 046-9970, així com procedir al pagament de la taxa de forma telemàtica.  
https://atenea.ha.gva.es/sara/servlet/com.hacienda.pdf.pdf417.ServletRecogidaDatosSimulador'ID\_SIMUL=SIMU046-9970  
6.2. La no-formalització de la inscripció en el termini concedit per a això, suposarà l'admissió dels següents sol·licitants per ordre correlatiu de puntuació.  
  
7. Data de començament  
7.1. La data de començament del curs s'anunciarà amb un mínim de 10 dies naturals d'antelació en la pàgina web de l'Escola Valenciana d'Estudis de la Salut i al tauler d'anuncis de l'EVES.  
  
8. Programa  
8.1. El curs de diplomat en Salut Pública comprèn el programa següent:  
Mòdul 1. Introducció al concepte de salut pública.  
Mòdul 2. Vigilància en salut pública. Sistemes d'informació sanitària i indicadors de salut.  
Mòdul 3. Mètodes i tècniques d'estudi, identificació i anàlisi de problemes de salut.  
Mòdul 4. Planificació, programació i gestió sanitària.  
Mòdul 5. Polítiques de salut i organització sanitària.  
Mòdul 6. Protecció de la salut i prevenció de la malaltia.  
Mòdul 7. Investigació i comunicació científica.  
Mòdul 8. Treball pràctic.  
  
9. Obtenció del diploma  
9.1. Les persones matriculades estaran obligades a assistir a les classes teòriques i pràctiques. Un nombre de faltes superior al 10 % del total d'hores presencials donarà lloc a la pèrdua de tots els drets de l'alumne/a, inclòs l'import de la matrícula.  
9.2. El sistema d'avaluació de la part teòrica serà continu i constarà d'un examen tipus test per mòdul, sent imprescindible superar-ne tots els mòduls. Es durà a terme una segona convocatòria de l'examen, a la qual es podran presentar aquells/es alumnes que no hagen superat algun dels mòduls del curs. La part teòrica tindrà un valor del 70 % sobre la nota final.   
L'avaluació de la part pràctica consistirà en un treball pràctic que l'alumne/a haurà de defendre públicament per mitjà de la presentació oral davant del tribunal d'avaluació constituït a l'efecte. El treball pràctic tindrà un valor del 30 % sobre la nota final.  
Per a accedir al títol de Diplomat en Salut Pública és imprescindible haver superat la part teòrica i pràctica.  
9.3. Als efectes anteriors el tribunal qualificador estarà constituït pel/per la subdirector/a general de l'Escola Valenciana d'Estudis de la Salut, que el presidirà; el director del curs, que actuarà com a secretari; un representant de l'Escola Nacional de Sanitat; i dos representants del professorat del curs, designats per l'EVES.  
En tots els casos els titulars del tribunal tindran suplents.  
  
10. Recursos  
Contra esta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que s'hi considere oportuna.  
  
València, 26 d'octubre de 2015.- La consellera de Sanitat Universal i Salut Pública: Carmen Montón Giménez.  
  
  
  
ANNEX I  
Barem de selecció del curs de diplomat en Salut Pública  
  
1. Mèrits acadèmics  
- Doctorat: 2 punts.  
2. Activitats professionals com a persones llicenciades/diplomades, o titulades de grau universitari  
Per serveis prestats en l'Administració pública, en l'àrea d'Atenció Primària i/o Salut Pública, en jornada laboral completa: 0,1 punts per mes complet fins a un màxim de 10 punts.  
Per serveis prestats fora de l'Administració pública, directament relacionats amb els àmbits d'atenció primària i/o salut pública, en jornada laboral completa: 0,025 punts per mes complet fins a un màxim de 10 punts. El mateix període no podrà ser valorat dues vegades. La puntuació màxima en aquest apartat no podrà excedir 10 punts.  
  
Haurà d'aportar-se l'informe de la vida laboral que acredite l'extrem esmentat, amb un certificat on consten amb precisió les característiques i funcions dels llocs de treball exercits en atenció primària i/o salut pública, o directament relacionats amb aqueixos àmbits, no sent considerats aquells certificats que no ho expressen.  
  
3. Cursos de salut pública i/o atenció primària, impartits o expedits per alguns dels següents centres de formació: Universitats, Escola Valenciana d'Estudis de la Salut (EVES), escoles de salut pública i Institut Valencià d'Administració Pública (IVAP).  
Només es consideraran els cursos en què s'especifique el nombre d'hores lectives i/o crèdits: 0,1 punts per cada crèdit (10 hores) fins a un màxim de 6 punts.  
  
4. Publicacions d'atenció primària i/o salut pública  
?Comunicacions en congressos: 0,1 punts.  
?Ponències a congressos: 0,2 punts.  
?Capítols en llibres o monografies: 0,3 punts.  
?Cartes i articles breus publicats en revistes indexades en bases de dades (Medline, IBECS, IME, Embase): 0,4 punts.  
?Articles originals i revisions publicades en revistes indexades en bases de dades (Medline, IBECS, IME, Embase): 0,5 punts.  
Fins a un màxim de 2,5 punts.  
  
5. Docència en atenció primària i/o salut pública, impartida en alguns dels següents centres de formació: universitats, Escola Valenciana d'Estudis de la Salut (EVES), escoles de salut pública i Institut Valencià d'Administració Pública (IVAP). No es valoraran com a docència les tutories.  
Per cada 10 hores de docència: 0,1 punts.  
Fins a un màxim d'1 punt.  
Només es consideraran aquelles certificacions en què s'expresse el nombre d'hores de docència.  
  
6. Situació legal de desocupació. Es puntuarà amb 0.5 punts  
S'acreditarà per mitjà del DARDE, açò és, la inscripció en el SERVEF, com a demandant d'ocupació.  
  
7. Altres mèrits en salut pública: beques, participació oficial en projectes d'investigació, etc. A valorar pel tribunal, fins a un màxim d'1 punt.  
El tribunal, amb la finalitat de comprovar la veracitat dels documents aportats i la seua adequació als requisits que s'estableixen en el present barem, podrà utilitzar tots els mitjans de prova que considere escaients.